Eskarpas
Eskarpas (pranc. escarpe) – fortifikacinio statinio išorinio gynybinio griovio vidinis šlaitas. Eskarpas gali būti įrengtas prie įtvirtinto statinio (pilies, forto ir pan.) sienos arba pylimo, taip pat jis gali tarnauti kaip prieštankinė kliūtis. Eskarpas dažnai sustiprinamas pastatant įtvirtinimą juosiančią mūro ar betono sieną, įrengiant minų lauką, vielų užtvaras ir pan.